**Mjølfjellet** eller **Mjølfjell** er et fjell og hytteområde beliggende øst i Raundalen i Voss kommune i Vestland fylke.

*Mjølfjellet* er først og fremst navnet på fjelltoppen, som har en høyde på 1 470 meter over havet, og ligger sørøst for og rett ovenfor Mjølfjell Ungdomsherberge i Voss kommune, og delvis i Ulvik kommune.

*Mjølfjell* er et turiststed og hytteområde. I Mjølfjell-området ligger butikken *Mjølfjelltunet*, Mjølfjell kapell og et militært skyte- og øvingsfelt. Det ligger om lag 500 hytter i området (mai 2014).

Navnet
------

Navnet henger sammen med «mjøl» og skyldes den hvite anortositten i berggrunnen. Denne strekker seg nordover til Gudvangen i Sogn.

Geologi
-------

Mjølfjell består av hvit mylonittisk kvartsitt som ble dannet under Sveconorvegiske fjellkjededannelse i prekambriumtiden.

Hotellhistorie
--------------

Stadheims høifjellshotell tatt mellom 1910 og 1925.
Ved åpningen av Bergensbanen i 1909, ble Stadheim Høifjellhotel bygget. Det var i drift fra rundt 1910 til det brant ned i 1963. Kårdal pensjonat ble bygget i 1934, og var populært i 1960- og 1970-årene. Mjølfjell Feriekoloni ble benyttet som friluftskole og feriekoloni for folkeskolene i Bergen kommune fra 1925 til rundt 1965. Koloni-bygningene ble revet høsten 1994.

### Liste over hoteller

* Stadheims Høifjellhotel (senere Mjølfjell Høifjellhotell), 1910
* Mjølfjell Feriekoloni, 1925
* Kårdal Pensjonat, Ivar Kårdal, 1938
* Mjølfjell Ungdomsherberge, Johan T. Paulsen, 1939

### Privathytter

Rundt år 1912 startet utbyggingene av privathytter på Mjølfjell. Det fantes 10-12 hytter i 1920-årene, i områdene Almenningene og Hellene, før det etter hvert ble bygget hytter i større nærhet til hotellet. Senere bygget bedrifter og institusjoner hytter og hus, før man på slutten av 1900-tallet har et «sammenhengende belte» av hytter fra Mjølfjell stasjon i vest til Mjølfjell Ungdomsherberge i øst.

Tilgjengelighet
---------------

Mjølfjell er betjent av Mjølfjell stasjon, både lokale tog fra Voss, og sjeldnere – Bergen til Oslo-tog har regelmessige stopp her. Denne nærheten til Bergensbanen gjør Mjølfjell til et populært rekreasjons- og turistmål.

Litteratur
----------

* *Mjølfjell i fjern og nær fortid : glimt fra Mjølfjell-områdets historie og Mjølfjell vels virke 1962-1995*. Mjølfjell vel. 1996. ISBN 8271282387.
* Reime, Reime (2012). *Mjølfjell og menneskene*. Bergen: John Grieg forlag. ISBN 9788253303062.

Referanser
----------

1. ↑  Mjølfjellet på Norgeskart.no fra Statens kartverk
2. ↑  «Mjølfjellet». *Faktaark*. Kartverket. Besøkt 5. april 2018.
3. ↑  Store norske leksikon. «Mjølfjell» **(norsk)**. Besøkt 16. mai 2014.
4. ↑  «Mjølfjell». *Store norske leksikon* **(norsk)**. 28. september 2014. Besøkt 7. april 2018.
5. ↑  Askheim, Svein (30. april 2015). «Mjølfjells geologi». *Store norske leksikon* **(norsk)**. Besøkt 7. april 2018.
6. ↑  «Stadheims høifjellshotell, Mjølfjell hotell». *digitaltmuseum.no*. Besøkt 7. april 2018.
7. ↑  *Omkring kunnskapens kastanjetre : en mannsalder med Bergen katedralskole*. Bergen: Bergen katedralskole. 1978. s. 67–68.

Eksterne lenker
---------------

* (en) Mjølfjell, Voss – kategori av bilder, video eller lyd på Commons Rediger på Wikidata
* *Mjølfjelltunet*s offisielle nettsted Arkivert 12. juni 2021 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |